ฉาวอีก สาวพัทยาแจ้งความ อ้าง ปอศ.บุกค้นร้าน-ยึดกระเป๋าหรูค่านับล้าน 
สาวเจ้าของร้านขายของมือ 2 ที่พัทยา ติดป้ายเรียกร้องหน้าร้านเมื่ออยู่ๆ มีกลุ่มชายอ้างว่าเป็นตำรวจ ปอศ.บุกค้นร้านตอนที่เจ้าของไม่อยู่โดยไม่มีหมายค้น ขอดูใบเสียภาษี ก่อนยึดเป๋าแบรนด์เนม 36 ใบ ค่าเกือบ 1 ล้าน เตรียมให้ทนายแจ้งความเอาเรื่อง  ,วันที่ 12 ก.ย. ผู้สื่อข่าวพบป้ายขนาดใหญ่พร้อมระบุข้อความ , อยู่หน้าร้านพรีเชียสแบน ซึ่งเป็นร้าน รับซื้อ-ขาย กระเป๋าแบรนด์เนมมือ 2 ตั้งอยู่ริมถนนพัทยาเหนือ หมู่ 6 ต.นาเกลือ อ.บางละมุง จ.ชลบุรี จึงได้ไปสอบถาม และพูดคุยกับ น.ส.ศิพิมพ์ รัตนติสร้อย อายุ 37 ปี เจ้าของร้านดังกล่าว,น.ส.ศิพิมพ์ เล่าว่า ช่วงวันที่ 7 ก.ย.59 ที่ผ่านมาเวลาประมาณ 18.00 น. ตนเองได้ไปทำธุระที่ต่างประเทศ โดยมีคนเฝ้าร้านอยู่ 1 คน ได้มีชายฉกรรจ์ 1 คน ทำทีเข้ามาถามซื้อกระเป๋าแบรนด์เนม แต่ต้องการของมือ 1 ซึ่งทางร้านก็บอกไม่มีของมือ 1 จากนั้นชายคนดังกล่าวเดินออกจากร้านไปไม่ถึง 20 นาที ก็กลับเข้ามาพร้อมพวก อีก 5 คน ก่อนแสดงซองใส่บัตรที่มีตราตำรวจ และอ้างกับคนเฝ้าร้านว่า เป็นเจ้าหน้าที่ตำรวจจากกองบังคับการปราบปรามอาชญากรรมทางเศรษฐกิจ (ปอศ.) ขอเข้าตรวจค้น แต่ไม่แสดงหมายค้นจากศาลแต่อยากใด แต่คนเฝ้าร้านของตนก็ให้ความร่วมมือให้ทำการตรวจค้นทั้งร้าน พร้อมแสดงใบประกอบการ ใบเสียภาษี และเอกสารต่างๆ ให้ดู แต่กลุ่มคนที่เจ้าหน้าที่ที่อ้างเป็นตำรวจไม่ฟัง พร้อมตรวจยึดเป๋าแบรนด์เนมไป 36 ใบ มูลค่าเกือบ 1 ล้านบาท โดยบอกกับคนเฝ้าร้านว่า ให้ตนเอาใบเสียภาษีจากลูกค้าที่เอากระเป๋ามาขายให้กับทางร้านไปยื่นที่สำนักงานของเจ้าหน้าที่ดังกล่าว ซึ่งตั้งอยู่ สาทรซอย 8 กรุงเทพมหานคร,ทั้งนี้ น.ส.ศิพิมพ์ กล่าวด้วยว่า ได้พยายามบอกและอธิบายกับเจ้าหน้าที่ดังกล่าวผ่านทางไลน์ ว่า ร้านตนเป็นร้านรับซื้อของมือสอง ทำไมต้องขอดูใบเสียภาษีของทางคนท่ีนำสินค้ามาขายด้วย ซึ่งการเปิดร้านซื้อขายสินค้ามือ 2 ก็ไปเสียภาษีขอใบอนุญาตแล้ว และยังบอกอีกด้วยว่า รอให้ตนกลับมาก่อนได้ไหม แต่ทางเจ้าหน้าที่ชุดดังกล่าวก็ไม่ยอม และยังมีข้อน่าสงสัยอีกอย่างคือ ทำไมเจ้าหน้าที่ชุดจับกุมจึงไม่มีหมายค้น และบันทึกตรวจยึดก็เป็นเพียงกระดาษธรรมดาที่ไม่มีตราครุฑ,ได้ปรึกษาทนายความส่วนตัวแล้วว่าจะนำเอกสารทั้งหมด และภาพจากกล้องวงจรปิด เข้าแจ้งความกับตำรวจ สภ.เมืองพัทยา เพื่อดำเนินคดีกับกลุ่มชายฉกรรจ์ทั้ง 6 คน ที่อ้างเป็นเจ้าหน้าที่ตำรวจแล้วมายึดทรัพย์ของทางร้านไป โดยไม่มีหมายค้นมาแสดงให้เจ้าของดู ซึ่งแสดงให้เห็นว่า เจ้าหน้าที่เหล่านั้น ปฏิบัติหน้าที่โดยมิชอบ น.ส.ศิพิมพ์ กล่าว.
สาวเจ้าของร้านขายของมือ 2 ที่พัทยา ติดป้ายเรียกร้องหน้าร้านเมื่ออยู่ๆ มีกลุ่มชายอ้างว่าเป็นตำรวจปอศ.บุกค้นร้านตอนที่เจ้าของไม่อยู่โดยไม่มีหมายค้น ขอดูใบเสียภาษี ก่อนยึดเป๋าแบรนด์เนม 36 ใบ ค่าเกือบ 1 ล้าน เตรียมให้ทนายแจ้งความ
อ้างปอศ.,ปอศ.,ค้นร้านค้า,ไม่มีหมายค้น,ศิพิมพ์ รัตนติสร้อย,ขายของมือ2,ขายของแบรนด์เนม,ปราบปรามอาชญากรรมทางเศรษฐกิจ,พัทยา